Carne de gallina foi una película de 2002 escrita por Javier Maqua y el guionista Maxi Rodríguez (guionista, por ciertu, de la bien conocida 7 Vidas). La película rodóse nel conceyu de Mieres, y cuenta la hestoria de la familia Quirós, que trata d’ocultar la muerte del so güelu ya qu'ensin la so pensión nun tienen nengún sustentu. Una crítica a la situación de la minería n’Asturies enllena d’humor negru y que como curiosidá ye la película que más presente tien l'asturianu de les de la nuesa llista. Y esto ye porque, según contó Maxi Rodríguez nuna entrevista, quería reflexar tamién la realidá llingüística que se vive n’Asturies. Y anque ye verdá que n’ocasiones el acentu de los actores tira casi pa lo galego, la intención ye lo que cuenta. Y ver a actores como Anabel Alonso o Kerra Elejalde falar n’asturianu presta. Respetose tanto la llingua, que en dalgunes sales fuera d’Asturies, les conversaciones n'asturianu sotituláronse en castellán.
#000010
Maxi Rodríguez nun foi l’únicu guionista asturianu que tuvo en 7 Vidas. Ehí tamién coincidió col uvieín Tom Fernández. Tom fixo amistá colos dos protagonistes de la serie: Gonzalo de Castro y Javier Cámara. Con ellos trabayó en delles películes y proyectos dempués. Podríemos falar d’unes cuantes (probablemente la meyor y más conocía seya La torre de Suso), pero güei vamos recomendar una un pocu menos conocida: Para qué sirve un oso. Una película que s'estrenó en 2011 y que se rodó nel Camín Real de la Mesa, cerca de la sienda’l osu. Cuenta la hestoria d’Alejandro, un zoólogu que vive en metá’l monte esperando la llegada de los osos y evitar la so extinción y la del planeta, y el so hermanu Guillermo ,un biólogu que tamién llucha contra’l calentamientu global, pero que perdió la fe y piensa que ye yá bien tarde pal planeta. Asturies resulta l’escenariu perfectu pa contar una hestoria na que la naturaleza ye la protagonista, presentándonos dos personaxes tan diferentes pero iguales y la importancia de curiar el nuesu entornu. Amás de contar cola siempres agradecida collaboración de Geraldine Chaplin, que ta espléndida nel papel de lloca protectora.
#000012
Pídele cuentes al rey ye una película de 1999 escrita y dirixida por José Antonio Quirós. Ye una “road movie” na que vemos a Fidel, un mineru asturianu que, fartu de la situación precaria que viven los mineros (de los que vemos d’una forma bastante fiel y cruel que tienen de vivir nel primer actu de la película), decide dir caminando dende Asturies hasta Madrid pa vese col rei. Como bona “road movie”, lo más interesante nun ye namás la pareya protagonista a la que siguimos, sinon los personaxes qu’atopen nel camín. Destacando la familia portuguesa que-yos copia la idea y cola que guarden un pique bien simpáticu y un caméu xenial de Santiago Segura, que daquella nun yera tan conocíu como anguaño. Nós como asturianos quedámonos cola crudeza cola que describe la preocupación de los mineros y la so familia, les revoluciones siempres hestóriques de los mineros, con cantar de Santa Bárbara incluyíu y una banda sonora n’asturianu de la Asturiana Mining Company: «La trova del minero».
#000013
4 deportistas Asturianos que triunfaron
#000014